Daniele 12 | Beibele Inthaneteng | Phetolelo ya Lefase le Lefsa
12 “Mehleng yeo Mikaele+ o tla ema, e lego kgoši e kgolo+ yeo e tlago go emela+ barwa ba batho ba geno.+ Le gona go tla ba le tlalelo yeo e sa kago ya ba gona ga e sa le go tloga ge setšhaba se eba gona go ba go fihla ka nako yeo.+ Mehleng yeo go tla phonyokga+ yo mongwe le yo mongwe wa batho ba geno yo a hwetšwago a ngwadilwe ka pukung.+
2 Go tla ba le ba bantši ba bao ba robetšego leroleng la mmu ba ba tlago go tsoga,+ bona ba tla tsogela bophelong bjo bo sa felego+ gomme ba bangwe ba tsogela go gobošwa le go hlaswa go iša mehleng ya neng le neng.+
3 “Bao ba nago le temogo ba tla taga bjalo ka go phadima ga leratadima;+ bao ba tlišago ba bantši go lokeng+ bona ba tla taga bjalo ka dinaledi go iša mehleng ya neng le neng, gaešita le ka mo go sa felego.
4 “Ge e le wena Daniele, tswalelela mantšu a, o tiiše puku ye ka seka+ go fihlela mehleng ya bofelo.+ Ba bantši ba tla latišiša gomme tsebo ya therešo e tla ata.”+
5 Nna Daniele ka lebelela gomme ka bona barongwa ba babedi,+ yo mongwe a eme ka mošono leribeng la noka, yo mongwe a eme ka mošola wa lona.+
6 Yo mongwe a botša monna yo a aperego lešela la linene,+ yo a bego a le ka godimo ga meetse a noka a re: “Go tla feta nako e telele gakaaka’ng gore dilo tše tše di makatšago di phethagale?”+
7 Ka kwa monna yola yo a aperego lešela la linene, yo a bego a le ka godimo ga meetse a noka a otlolletše seatla sa gagwe sa le letona le sa le letshadi legodimong a ena+ ka Yo a phelago go iša mehleng ya neng le neng+ a re: “Go tla feta nako e beilwego, dinako tše di beilwego le seripa.+ E tla re ge go šwalalantšwe matla a bakgethwa,+ dilo tše ka moka tša phethega.”
8 Bjale ge e le nna ka kwa eupša ka se kwešiše;+ moo ke ilego ka re: “Mong wa ka, dilo tše di tla feleletša kae?”+
9 Ke moka a tšwela pele a re: “Sepela Daniele, ka gobane mantšu a a tswaleletšwe gomme a tiišwa ka seka go fihla mehleng ya bofelo.+
10 Ba bantši ba tla itlhwekiša,+ ba itšhweufatša+ gomme ba tla sekišwa.+ Ba kgopo ba tla dira bokgopo,+ ga go le o tee wa bona yo a tlago go kwešiša;+ eupša bao ba nago le temogo ba tla kwešiša.+
11 “Go tloga ka nako yeo sebego sa ka mehla+ se tlago go ba se tlošitšwe+ gomme go beilwe makgapha+ a bakago tšhwalalanyo, e tla ba matšatši a sekete-makgolopedi-masomesenyane (1 290).
12 “Go thaba+ yo a dulago a letile le yo a fihlago matšatšing a sekete-makgolotharo-masometharo-hlano (1 335)!
13 “Ge e le wena eya bofelong;+ o tla khutša,+ eupša wa tlo emelela gore o tšee kabelo ya gago bofelong bja matšatši.”+
mailto:?body=Bala Beibele Inthaneteng%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D27%26Chapter%3D12%26wtlocale%3DSE%26srcid=share⊂ject=Bala Beibele Inthaneteng